கீர்த்தனா எங்க எல்லோரையும் இலகுவா ஹேண்டில் பண்ணிடுவாங்க. அவங்க அம்மாவுக்கும் எங்க அம்மாவுக்கும் மட்டும் இல்லை... எனக்கும் ராக்கிக்கும்கூட அம்மாவா மாறி அவங்களுக்கு அன்பைப் பரிமாறத் தெரியும். அவங்க இப்ப மணிரத்னம் சாரின் உதவி இயக்குநர். கீர்த்தனாவை 'கடல்’ படத்துல நடிக்கக் கூப்பிட்டார் மணி சார். 'நான் உங்களை ஷூட்டிங்ல பார்ப்பேன். அந்த ஆளுமை, இயக்குநர்ங்கிற அங்கீகாரம், மரியாதை, பெருமை... இதுதான் எனக்கு வேணும். நான் உங்களை மாதிரி இருக்கணும். ஏன் யாரோ சொல்லிக்கொடுத்து நடிக்கணும்... அது மணிரத்னமா இருந்தாலும்கூட? நான் ஏன் மணிரத்னம்போல வரக் கூடாது?’னு சொல்லியிருக்காங்க. 'உன் பதில் ரொம்ப நல்லாருக்கு’னு எப்பவும்போல 35 பைசா அளவுக்கு, ஒரு சிரிப்பு சிரிச்சிட்டுப் போயிருக்கார் மணி சார்.